K O R R A L D U S

Haapsalu					                                    02. aprill 2014 nr 266

Projekteerimistingimuste kinnitamine 
(Rüütli tn 6a, Haapsalu)

Haapsalu Linnavalitsus on läbi vaadanud esitatud taotluse projekteerimistingimuste saamiseks Rüütli tn 6//6a kinnistul asuva üksikelamu remondiks ja ümberehituseks. Projekteerimistingimused on kooskõlastatud kõigi kinnistu omanike ja naaberkinnistute omanikega. Juhindudes ehitusseaduse § 19 lg 1 p 2, lg 3, muinsuskaitseseadusest, kultuuriministri määruse nr 14 „Kinnismälestise ja muinsuskaitsealal paikneva ehitise muinsuskaitse eritingimuste koostamise kord“  § 4 lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 48 lg 1 p 2 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Rüütli tn 6//6a kinnistul asuva elamu Rüütli tn 6a remondi ja ümberehituse projekti  projekteerimistingimused nr 12-14 (lisatud).
2.	Korraldus jõustub teatavakstegemisest.

Urmas Sukles  
Linnapea  				Erko Kalev
				Linnasekretär

Lisa 
Haapsalu Linnavalitsuse 
                                                                                          2.04.2014.a korraldusele nr 266

PROJEKTERIMITINGIMUSED nr 12-14
ELAMU REMONDI JA ÜMBEREHITUSE PROJEKTILE 

ASUKOHT		Rüütli tn 6//6a, Haapsalu, Läänemaa
Haapsalu vanalinna muinsuskaitseala, reg nr 27013.
KINNISTU     
katastritunnus:		18301:005:0037
pindala:		1033 m2
omanikud:		Siim Saareväli, Inga Pook, Boris Kamašin. 

1.	Projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kehtiv detailplaneering: Rüütli 6,6a detailplaneering, kehtestatud 18.05.2005 Haapsalu Linnavalitsuse korraldusega nr 358.
1.4	Katastriüksuse sihtostarve: 100% elamumaa.
1.5	Kinnistul paiknevate ehitiste loetelu ehitisregistri andmetel: 
-	kolme korteriga elamu, reg nr 105001661 (Rüütli 6);
-	üksikelamu, reg nr 165001662 (Rüütli 6a);
-	kuur, reg nr 105001663 (Rüütli 6).

2.	Nõuded projekteerimiseks
2.1	ÜLDIST: käesolevate projekteerimistingimuste alusel koostatakse kinnistul paikneva üksikelamu reg nr 165001662 (Rüütli 6a) remondi ja ümberehituse projekt. Kavandatakse pööningu väljaehitamine eluruumideks, amortiseerunud konstruktsioonidega abiruumide tiib lammutatakse ja ehitatakse uuesti üles.
Sisemises ruumilahenduses projekteeritakse muudatusi vastavalt omaniku vajadustele.
Ei projekteerita olemasoleva elamu hoonestusala suurendamist, veranda pinda vähendatakse.
Projekteerimise aluseks on nõutavad Muinsuskaitseameti poolt kooskõlastatud  eritingimused.
2.2	HOONESTUSALA: olemasolev. 
2.3	HOONE KAUGUS TÄNAVAPOOLSEST KRUNDIPIIRIST: olemasolev. 
2.4	KRUNDI LUBATAV SUURIM EHITUSALUNE PIND: olemasolev.
2.5	EHITISTE LUBATUD SUURIM KÕRGUS: pööningu väljaehitamine eluruumideks toob kaasa vajaduse katuslae soojustamiseks ja sellest tulenevalt tõstetakse elamu olemasolevat kõrgust kuni 30cm. 
2.6	KORRUSTE ARV: 1 korrus + katusekorrus. 
2.7	KATUSETÜÜP: hoonel säilib olemasolev viilkatus. Katusekorruse valgustamiseks projekteeritakse uukaknad.
2.8	KATUSEKALLE: hoonel säilib olemasoleva katuse räästanurk 450. 
2.9	KATUSEKATE: hoone amortiseerunud ja vigastustega plekist katusekatte võib asendada analoogse traditsioonilises mõõdus (71x142 cm) tsingitud teraspleki tahvlitest, käsitsi valtsituna paigaldatud uue katusekatte vastu. Katuse räästaosa pinnale kavandada traditsioonilise lahendusega vertikaalsed vihmaveerennid. 
2.10	HARJAJOON/RÄÄSTAJOON: olemasolev.  
2.11	AKNAD: paarisraamidega puitaknad, vastavalt muinsuskaitse eritingimustele. 
2.12	VÄLISUKSED: puidust värvitud tahveluksed. 
2.13	VÄLISVIIMISTLUS: välisseinad – lai (21mm) värvitud puitlaudis; projekti koosseisus  esitada värvilahendus lähtuvalt ajastule omasest koloriidist. Tehnilisi seadmeid  (s.h. õhksoojuspumbad) jms võib paigaldada ainult õuepoolsele fassaadile. 
2.14	PIIRDED JA VÄRAVAD: puitlippaed ja -väravad. 
2.15	TULEOHUTUS: Tagada ehitise vastavus tuleohutusnõuetele.
2.16	HEAKORD: projekteerida õueala katendid, haljastus, prügikasti asukoht jms. Sajuvett ei ole lubatud lasta valguda naaberkinnistutele.
	
3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	riigiasutused: Lääne-Eesti  Päästekeskus, Muinsuskaitseamet;
3.2	kõik Rüütli 6//6a kinnistu omanikud;
3.3	Rüütli 4a kinnistu omanik. 

4.	Insenertehnilised nõuded projekteerimisele
4.1 Vajadusel taotleda eriosade projekteerimiseks  võrguvaldajatelt tehnilised tingimused. 

1.	Muud nõuded
1.1	Projekti koosseis peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
1.2	Projekteerimisel lähtuda Vabariigi Valitsuse 17.09.2010 määrusega nr 315 kehtestatud tuleohutusnõuetest.
1.3	Projektis peavad olema selgelt välja toodud lammutatavad ja ehitatavad konstruktsioonid, kasutatavad materjalid. 
1.4	Asendiplaan koostada digitaalselt mõõdistatud topo-geodeetilisel alusplaanil koos tehnovõrkudega mõõtkavas M1:500. Esitada projekteeritava hoone koordinaadid. Geodeetiline alusplaan ei tohi olla vanem kui 2 aastat.
1.5	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. 

Käesolevad tingimused on kehtivad kahe aasta jooksul alates nende kinnitamisest.

Rüütli 6//6a projekteerimistingimuste 
 KOOSKÕLASTUSED:

Rüütli 6//6a omanik           Boris Kamašin ………………………………………….                                
                                           
                                           Inga Pook   ……………………………………………..
                                          
                                           Siim Saareväli ………………………………………….

Rüütli 4a omanik               Aime Villau  ……………………………………………

Väike-Mere 4 omanik       Timo Pitkanen …………………………………………..